জীবনের অন্যরকম পরিবর্তন শুরু : এরই মধ্যে শান্ত ইমরান ছাত্রশিবিরের বিপ্লবী দাওয়াত পায়। তার বাসার পাশেই থাকতো উপশাখা শিবিরের সভাপতি। স্থানীয় ভাইদের দাওয়াতে সে বিভিন্ন প্রোগ্রামে যাওয়া শুরু হলো। সংগঠনের ভাইদের সাথে মেলামেশায় আস্তে আস্তে পরিবর্তন আসতে শুরু করলো তার জীবনে। তিনি তার ডায়েরিতে লিখেন, ‘ইদানীং আমি ছাত্রশিবিরে যোগ দিয়েছি, এখন তো আমার ক্লাস আরম্ভ হয়নি তাই সেখানে মাঝে মাঝে সময় দিতে হয়। আমি বর্তমানে শিবিরের কর্মী, এরপর আমি শিবিরের সাথী হতে চাই, শুনেছি শিবিরের সাথীদের অনেক সম্মান থাকে।’ (২৬.০৮.২০১১)। ‘আজ থেকে চিন্তা করলাম জীবনে একটা রুটিন বানাতে হবে। জীবনে অনেকটা সময়ই নষ্ট করলাম। এবার একটা পরিকল্পিত রাস্তায় আসতে হবে। এ রাস্তায় আসতে হলে একটা পরিকল্পনা নেয়া খুবই জরুরি আর সেটা করার জন্যই আজ বসলাম।’ (জুলাই-২০১১)